English: I would certainly agree with that, to an extent. It's interesting; the Welsh Government established the National Infrastructure Commission for Wales, and they generally came to the same conclusion, namely that there is space to say, well, if we're going to wait for permanent fibre connections then we may be waiting 10 years or more. That's a very long time; it's too long, perhaps, for many people who want to use this kind of service, and things such as 4G and 5G could provide those mobile services far more quickly. I think there is a policy question, then, in terms of future investment. What's the priority? Are you going to focus more on mobile services, or are you going to continue to try and support fixed fibre, or a mix of both? To go back to the question asked on technologies, there are a few other technologies that may be of interest in addition to mobile services, for example satellite. Traditionally, satellite wasn't attractive, because they used satellites that were a very long way out, and turned with the Earth's axis. I think Arthur C Clarke thought of this originally. But the problem with that was the satellite was so far away, the signal took so long to get there, you couldn't do anything that relied on a direct response. For example, a committee such as this would be impossible, because there would be too much of a lag between the question and the response and communication in general. But there is new technology using satellite at a lower orbit. It reminds me of the old Telstar; when Telstar was going round the world, it provided you with television pictures for about 20 minutes, and then it would go over the horizon, and that would disappear. But it's a lot more sophisticated now, and you can have a network of satellites that are at a low orbit, and in a way, share the signal, and pass it on, allowing one to take over from the other. When one disappears, another is immediately available, so it creates a mesh. There's a company called SpaceX, and they claim now that they can offer a service that would provide 100 Mbps in more or less any location with the relevant equipment. So, those technologies are interesting and are worth looking at in more detail.
Welsh: Yn sicr, byddwn i'n cytuno i raddau â'r safbwynt hwnnw. Mae'n ddiddorol; fe sefydlodd Llywodraeth Cymru Comisiwn Seilwaith Cenedlaethol Cymru, ac fe ddaethon nhw, yn gyffredinol, i'r un casgliad, hynny yw bod yna le i ddweud, os dŷn ni'n mynd i aros am gysylltiadau parhaol drwy ffeibr i bob lleoliad, efallai y byddwn ni'n disgwyl 10 mlynedd neu fwy. Mae hynny'n gyfnod hir iawn; mae'n rhy hir, efallai, i lot o bobl sy'n moyn defnyddio'r math yma o wasanaeth, ac efallai bod pethau fel 4G a 5G yn gallu dod â'r gwasanaethau symudol hynny at bobl yn fwy cyflym. Rwy'n credu, felly, fod yna gwestiwn polisi o ran y dyfodol o ran buddsoddi. Lle mae'r flaenoriaeth? Ydych chi'n mynd i'w roi fe mwy tuag at wasanaethau symudol, neu ydych chi'n mynd i ddal i gario ymlaen i drio cefnogi gwasanaethau sefydlog, neu tipyn bach o'r ddau? I ddod nôl at y cwestiwn a ofynnwyd ynglŷn â'r technolegau, mae yna gwpwl o dechnolegau eraill efallai fyddai hefyd o ddiddordeb, yn ogystal â gwasanaethau symudol, er enghraifft lloeren. Yn draddodiadol, doedd lloeren ddim yn atyniadol, oherwydd roedden nhw'n defnyddio lloerenau oedd mas yn bell iawn yn y bydysawd, ac yn troi gyda wyneb y Ddaear. Felly, ocê, roedd y lloeren yn edrych fel pe bai e yn yr un lleoliad - dwi'n credu mai'r awdur Arthur C Clarke feddyliodd am hyn yn wreiddiol, mae'n debyg - ond y drafferth gyda hynny oedd bod y lloeren mor bell mas, roedd y signal yn cymryd cymaint o amser i gyrraedd y lloeren, roeddech chi'n ffaelu â gwneud unrhyw beth oedd yn dibynnu ar ymateb uniongyrchol. Er enghraifft, byddai pwyllgor fel hyn yn amhosibl, achos byddai gormod o oedi rhwng y cwestiwn a'r ateb, mewn ffordd, a'r cyfathrebu. Ond, mae yna dechnoleg newydd sy'n defnyddio lloerennau mewn orbit isel. Mae'n atgoffa fi o'r hen Telstar; pan ddechreuodd Telstar, roedd hwnna rownd y byd, roedd e'n rhoi cysylltiad teledu i chi am rhyw 20 munud, ac wedyn roedd e'n mynd dros y gorwel. Wel, y peth yw, erbyn hyn, mae e lot mwy soffistigedig; gallwch chi greu rhwydwaith o loerennau sydd ar orbit isel, sydd mewn ffordd yn rhannu'r signal gyda'i gilydd ac yn caniatáu i rywun arall gymryd drosodd; pan mae'r lloeren hynny wedi diflannu, mae un arall ar gael. Felly rŷch chi'n gallu creu mesh. Mae yna gwmni i gael o'r enw SpaceX, ac maen nhw'n honni nawr y gallan nhw gynnig gwasanaeth fyddai'n cynnig, dywedwn ni, 100 Mb yr eiliad, mwy neu lai mewn unrhyw leoliad, hynny yw, gyda'r offer perthnasol. Felly, mae technolegau fel yna yn ddiddorol, dwi'n credu, ac yn werth edrych arnyn nhw yn fwy.